
RAPORT COMUN
asupra proiectului de Lege pentru respingerea Ordonanţei de urgenţă a Guvernului nr.14/2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei


În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială şi Comisia pentru industrii şi servicii au fost sesizate, prin adresa nr. PLx 290 din 12 mai 2008, cu dezbaterea pe fond, în procedură de urgenţă, a proiectului de Lege pentru respingerea Ordonanţei de urgenţă a Guvernului nr.14/2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere: 

·  avizul favorabil al Consiliului Legislativ (nr.180/21.02.2008)
·  avizul favorabil al Comisiei juridice, de disciplină şi imunităţi (nr.31/4450/17.06.2008)
· avizul favorabil al Comisiei pentru buget, finanţe şi bănci (nr.201/04.03.2009)

· punctul de vedere al Guvernului, transmis prin adresa nr.460/DRP din 02.02.2009.

Proiectul de lege are ca obiect de reglementare constituirea Fondului social pentru acordarea unui ajutor suplimentar populaţiei cu venituri reduse care utilizează gaze naturale pentru încălzirea locuinţei. Fondul se constituie prin sponsorizarea benevolă de către producătorii interni şi distribuitorii de gaze naturale, a sumelor necesare care se vor colecta şi distribui în cursul anului 2008, exclusiv cu această destinaţie. Astfel, ajutoarele suplimentare se vor acorda pentru perioadele februarie – martie 2008 şi noiembrie – decembrie 2008.
  
Comisiile propun Plenului Camerei Deputaţilor, aprobarea cu amendamente a proiectului de lege. 
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. 

La şedinţa Comisiei pentru industrii şi servicii din data de 25 februarie 2009 au fost prezenţi 27 deputaţi din totalul de 28 membri ai acesteia.
La şedinţa Comisiei pentru muncă şi protecţie socială din data de 11 martie 2009 au fost prezenţi 18 deputaţi din totalul de 19 membri.

La dezbateri au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:
· d-l Marius Lazăr – Secretar de Stat
· d-na Mihaela Grecu – director.

Raportul comisiilor a fost adoptat cu majoritate de voturi.

Proiectul de lege a fost adoptat de Senat în şedinţa din 5 mai 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, comisiile propun admiterea cu modificări a proiectului de lege, după cum urmează: 

Amendamente admise
În urma dezbaterilor, comisiile propun adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru respingerea Ordonanţei de urgenţă a Guvernului nr.14/2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei


	Lege privind aprobarea Ordonanţei de urgenţă a Guvernului nr.14/2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei


	Prin majorarea preţului la gazele naturale furnizate populaţiei, s-a impus adoptarea acestor măsuri de urgenţă prin acordarea, în perioadele februarie-martie 2008 şi noiembrie-decembrie 2008, de ajutoare suplimentare populaţiei cu venituri reduse care utilizează pentru încălzire gaze naturale.



	2
	__
	Articol unic. – Se respinge Ordonanţa de urgenţă a Guvernului nr.14 din 20 februarie 2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei, publicată în Monitorul Oficial al României, Partea I, nr.147 din 27 februarie 2008.


	Articol unic. – Se aprobă Ordonanţa de urgenţă a Guvernului nr.14 din 20 februarie 2008 pentru acordarea unui ajutor suplimentar familiilor şi persoanelor singure cu venituri reduse, care utilizează gaze naturale pentru încălzirea locuinţei, publicată în Monitorul Oficial al României, Partea I, nr.147 din 27 februarie 2008.


	Prin majorarea preţului la gazele naturale furnizate populaţiei, s-a impus adoptarea acestor măsuri de urgenţă prin acordarea, în perioadele februarie-martie 2008 şi noiembrie-decembrie 2008, de ajutoare suplimentare populaţiei cu venituri reduse care utilizează pentru încălzire gaze naturale.

